Sepak takraw

Sepak takraw (tulisan Jawi: سيڤق تکرو ) atau sepak raga jaring merupakan sejenis permainan antara dua pasukan atau regu yang dianggotai oleh tiga orang pemain bagi setiap regu. Mempunyai jaring yang memisahkan di antara kedua-dua regu dan dimainkan di gelanggang yang berukuran sama seperti gelanggang badminton. Bola takraw pula pada asalnya diperbuat daripada rotan dan kini telah digantikan dengan penggunaan bola buatan.

Sepak raga pula merupakan permainan menimang bola takraw dalam bulatan dengan menggunakan kaki atau kepala dan telah dimainkan semenjak Zaman Kesultanan Melayu Melaka lagi. Dalam Sulalatus Salatin ada diceritakan mengenai Raja Muhammad, putera Sultan Mansor Shah Muhammad, yang tertanggal tanjaknya akibat terkena bola raga tendangan Tun Besar.

Di Malaysia permainan ini disebut 'sepak raga', di Filipina 'sipa', di Burma 'chinlone', di Laos 'kator', dan di Thailand 'takraw'. Permainan sepaktakraw yang ada sekarang merupakan pengubahsuaian permainan sepak raga dan badminton. Pada tahun 1940-an permainan ini telah dimainkan dengan menggunakan jaring dan mengikut sistem kiraan mata seperti badminton. Undang-undang dan peraturan awal permainan sepak raga jaring telahpun digubal dan disusun secara bertulis pada 15 April 1960 di Kuala Lumpur. En Hamid bin Mydin merupakan orang yang diiktiraf sebagai pencipta dan pengasas kepada Sepakraga Takraw oleh UMNO bahagian Jelutong, cawangan Jalan Patani, Pulau Pinang.[ THESIS UTM

Sepaktakraw mula dipertandingkan buat pertama kalinya di peringkat antarabangsa pada tahun 1965 di Sukan SEAP yang telah diadakan di Malaysia. Sebelum Jawatankuasa Pengelola Sukan SEAP menerima sukan ini, perbincangan yang hangat telah berlaku antara wakil Malaysia dan Singapura dengan wakil-wakil dari Negara Thai dan Burma bagi membincangkan mengenai nama permainan ini. Akhirnya atas dasar bertolak ansur, Jawatankuasa Pengelola Sukan SEAP telah memutuskan bahawa permainan ini hendaklah dinamakan permainan SEPAK TAKRAW, iaitu gabungan perkataan 'sepak' dan 'takraw' menjadi satu perkataan Виктор Погадаев. Сыграем в волейбол... ногами (Victor Pogadaev. Let’s Play Volleyball… By Foot!) // “Восточная коллекция” (Oriental Collection). M.: Russian State Library. N 3 (34), 2008, 129-134. ISSN 1681—7559.

Dan kini permainan sepaktakraw telahpun mengalami evolusi yang mana permainan beregu yang dimainkan oleh dua orang pemain bagi setiap pasukan telahpun diperkenalkan.

Sepakrakraw menjadi popular di seluruh dunia termasuk Rusia  V.A. Pogadaev (1998). «Sepak Takraw di Pinggir Moscow» // « Dewan Siswa». Jilid 20. Bilangan 9. Kuala Lumpur: Dewan Bahasa dan Pustaka, pp. 14-15V.A. Pogadaev (1999). «Diplomasi Sepak Takraw» // «Dewan Siswa». Jilid 21. Bilangan 4. Kuala Lumpur: Dewan Bahasa dan Pustaka, pp. 20-21

 Tekong( - merupakan pemain yang berada di bahagian tengah berhampiran bulatan sepak mula, bertindak melakukan sepak mula atau servis serta mengawal bahagian tengah dan belakang gelanggang. 

 Apit kanan( - merupakan pemain yang berada di bahagian sebelah kanan tekong, bertindak mengawal bahagian kanan dan bahagian hadapan gelanggang.

 Apit kiri( - merupakan pemain yang berada di bahagian sebelah kiri tekong, bertindak mengawal bahagian kiri dan bahagian hadapan gelanggang. 

Apit kanan dan apit kiri masing-masing boleh bertindak sebagai pencampak bola untuk tekong melakukan sepak mula atau servis, melakukan libasan (rejaman), mengumpan bola dan membuat hadangan. Ini bergantung kepada keadaan permainan dan kemahiran masing-masing

 Lihat juga 
 Piala Dunia ISTAF 2011
 ISTAF SuperSeries
 Padbol

Rujukan

Pautan luar

 Permainan sebelum permainan moden Sepak Takraw
 Bola dan peralatan Gajah Emas 
 Persatuan Takraw Thailand
 Sepaktakraw Malaysia


Kategori:Permainan bola
Kategori:Kebudayaan Melayu
Kategori:Sukan di Asia Tenggara
Kategori:Sukan berpasukan
Kategori:Sukan dan permainan Thai
Kategori:Bola sepak tradisional
Kategori:Rencana yang mengandungi klip video
Kategori:Sukan berasal dari Malaysia
Kategori:Sukan berasal dari Thailand
Kategori:Kelainan bola sepak